इस बात से कोई इनकार नहीं कर सकता है कि करीना कपूर और सैफ अली खान का बेटा तैमूर इस समय बॉलिवुड का सबसे पॉप्युलर स्टारकिड है। सोशल मीडिया पर तैमूर की तस्वीरें अक्सर वायरल होती हैं और उन्हें काफी पसंद भी किया जाता है। सोशल मीडिया पर तैमूर की पॉप्युलैरिटी किसी बॉलिवुड स्टार से कम नहीं है।
तैमूर हमेशा से फटॉग्रफर्स के भी चहेते हैं। पपराजी हमेशा तैमूर को अपने कैमरे में कैद करना चाहते हैं। अगर आपको लगता है कि केवल पपराजी ही तैमूर के बचपन को तस्वीरों के जरिए सहेज रहे हैं तो आप गलत हैं। सूत्रों के मुताबिक, करीना और सैफ भी अपने प्यारे तैमूर के बचपन की तस्वीरें और विडियोज को उनके जन्म के बाद से ही सहेज कर रख रहे हैं।
जब भी करीना और सैफ अपने तैमूर को वकेशंस पर लेकर जाते हैं तो वह हमेशा इस बात का ख्याल रखते हैं कि तैमूर के शॉर्ट विडियोज को शूट किया जाए। करीना और सैफ इन विडियोज के जरिए तैमूर के बचपन को सहेज कर रख रहे हैं।
पिछले कुछ दिनों से करीना और सैफ अपने बेटे और परिवार के साथ लंदन में हैं। करिश्मा और उनके बच्चों, सोहा अली खान और कुणाल खेमू की बेटी इनाया के साथ तैमूर के कई विडियोज और तस्वीरें हाल के दिनों में सामने आए हैं।
बता दें कि सैफ इस समय अपनी अगली फिल्म 'जवानी जानेमन' की शूंटिंग लंदन में कर रहे हैं। इस फिल्म में उनके साथ आलिया फर्नीचरवाला और तब्बू मुख्य भूमिकाओं में होंगी। दूसरी तरफ करीना भी अपनी शूटिंग और असाइमेंट्स में बिजी हैं और बीच-बीच में मुंबई आती-जाती रहती हैं।